ᱯᱟᱞᱣᱟᱞ ᱦᱚᱱᱚᱛ

ᱯᱟᱞᱣᱟᱞ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱑᱕ ᱚᱜᱚᱴ ᱒᱐᱐᱘ ᱥᱟᱹᱦᱤᱛ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱯᱟᱞᱣᱟᱞ ᱱᱟᱜᱽᱨᱟᱦᱟ (city) ᱫᱚ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱴᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱵᱽᱨᱚᱡᱽ ᱮᱞᱟᱠᱟ (region) ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ 

ᱱᱚᱶᱟ ᱱᱟᱜᱟᱨ ᱫᱚ ᱝᱤᱞᱞᱤ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱟᱨ ᱒᱙ ᱠᱤᱞᱚᱢᱤᱴᱚᱨ ᱯᱷᱚᱨᱤᱫᱟᱵᱟᱫᱽ ᱠᱷᱚᱱ ᱟᱨ ᱜᱩᱨᱩᱜᱽᱨᱟᱢ ᱠᱷᱚᱱ ᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱤᱞᱞᱤ-ᱟᱜᱽᱨᱟ ᱡᱟᱹᱛᱤᱭᱟᱹᱤ ᱨᱟᱡᱽᱰᱟᱦᱟᱨ (NH-2) ᱛᱮᱡᱚᱲᱟᱣ ᱟᱠᱟᱱᱟ ᱾ ᱯᱟᱞᱣᱟᱞ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱢᱚᱦᱟᱛᱢᱟ ᱜᱟᱱᱫᱷᱤ ᱫᱚ ᱯᱩᱭᱞᱩ ᱫᱷᱟᱣ ᱠᱚ ᱡᱤᱦᱚᱞ (arrested) ᱞᱮᱫᱮ ᱛᱟᱦᱮᱸᱫ ᱾ ᱢᱤᱫ ᱱᱟᱜᱟᱢᱟᱱ ᱵᱟᱹᱠᱷᱩᱞ "ᱜᱟᱱᱫᱷᱤ ᱟᱥᱨᱚᱢ" ᱫᱚ ᱟᱡᱟᱜ ᱩᱱᱩᱭᱦᱟᱹᱨ ᱛᱮ ᱠᱚ ᱵᱮᱱᱟᱣ ᱟᱠᱟᱫᱼᱟ ᱱᱚᱶᱟ ᱴᱷᱟᱶ ᱨᱮ ᱾ ᱱᱚᱶᱟ ᱱᱟᱜᱽᱨᱟᱦᱟ ᱨᱮᱱᱟᱜ ᱮᱨᱤᱭᱟ ᱫᱚ ᱔᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾Palwal Geography  Yamuna Action Plan official website.

ᱚᱛᱱᱚ
ᱯᱟᱞᱣᱟᱞ ᱫᱚ  ᱨᱮ ᱫᱚᱬᱚᱢ ᱟᱠᱟᱱᱟ ᱾Falling Rain Genomics, Inc – Palwal ᱱᱚᱶᱟ ᱫᱚ ᱥᱟᱹᱢᱩᱫᱚᱛ ᱠᱷᱚᱱ ᱑᱙᱕ ᱢᱤᱴᱚᱨ ᱪᱮᱴᱟᱱ ᱨᱮ ᱢᱮᱱᱟᱜᱼᱟ ᱾

ᱪᱷᱟᱹᱴᱭᱟᱹᱨ
ᱯᱟᱞᱣᱟᱞ ᱱᱟᱜᱟᱨ ᱨᱮᱱᱟᱜ ᱧᱩᱛᱩᱢ ᱫᱚ "ᱰᱮᱢᱚᱱ ᱯᱟᱞᱣᱟᱞ" ᱟᱜ ᱠᱷᱚᱱ ᱠᱚ ᱟᱹᱜᱩ ᱟᱠᱟᱫᱼᱟ,ᱡᱟᱦᱟᱸᱭ  ᱫᱚ ᱯᱟᱱᱰᱚᱵᱽ ᱥᱟᱥᱚᱱᱮᱫ ᱚᱠᱛᱚ ᱨᱮ ᱱᱚᱸᱰᱮᱱ ᱨᱟᱡᱟᱭ ᱛᱟᱦᱮᱸ ᱠᱟᱱᱟ ᱠᱚ ᱢᱮᱱᱟ ᱾

ᱱᱟᱜᱟᱢ
ᱯᱟᱞᱣᱟᱞ ᱫᱚ ᱥᱮᱫᱟᱭ ᱟᱨᱭᱚ ᱠᱚᱣᱟᱜ ᱯᱟᱹᱨᱛᱩᱲ ᱞᱮᱠᱟᱛᱮ ᱟᱯᱮᱞᱟᱵᱷᱟ ᱢᱮᱱᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱯᱟᱱᱰᱚᱵᱽ ᱯᱚᱱᱚᱛ ᱤᱱᱫᱽᱨᱚᱯᱨᱚᱥᱛᱷᱚ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ , ᱵᱤᱠᱨᱚᱢᱟᱫᱤᱛᱭᱚ ᱚᱱᱟ ᱛᱟᱭᱚᱢ ᱛᱮ ᱵᱮᱱᱟᱣ ᱨᱩᱣᱟᱹᱲ ᱞᱮᱫ ᱛᱟᱦᱮᱸᱫ ᱾Palwal Town  The Imperial Gazetteer of India, 1909, v. 19, p. 375.

ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱯᱟᱞᱣᱟᱞ ᱫᱚ ᱯᱚᱧᱡᱟᱵᱽ ᱟᱨ ᱜᱩᱨᱜᱟᱶ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱯᱟᱞᱣᱟᱞ ᱨᱤᱱ ᱟᱭᱢᱟ ᱦᱚᱲ ᱜᱮ ᱵᱨᱤᱴᱤᱥ ᱯᱷᱚᱨᱥ ᱵᱤᱨᱩᱫᱽ ᱨᱮ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱠᱚ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱑᱘᱕᱗ ᱥᱟᱹᱦᱤᱛ ᱨᱮ ᱾ ᱦᱟᱭᱟᱛ ᱟᱞᱤ ᱟᱨ ᱠᱷᱟᱭᱟᱛ ᱟᱞᱤ ᱥᱟᱶᱛᱮ ᱟᱨ ᱑᱗ ᱦᱚᱲ ᱫᱚ ᱡᱤᱣᱤ ᱠᱚ ᱟᱞᱟᱭ ᱞᱮᱫ ᱛᱟᱦᱮᱸᱫ ᱩᱱ ᱡᱚᱠᱷᱟᱜ ᱾ ᱦᱟᱭᱟᱛ ᱟᱞᱤ ᱫᱚ ᱫᱤᱞᱞᱤ ᱠᱚ ᱤᱫᱤ ᱞᱮᱫᱮᱭᱟ ᱟᱨ ᱚᱸᱰᱮ ᱯᱟᱹᱥᱤ ᱠᱷᱩᱱᱴᱤ ᱨᱮ ᱠᱚ ᱟᱠᱟ ᱠᱮᱫᱮᱭᱟ ᱾
ᱰᱮᱢᱚᱜᱨᱽᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱟᱞᱣᱟᱞ ᱦᱚᱱᱚᱛ ᱨᱮ ᱑,᱐᱔᱐,᱔᱙᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾. ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱒᱕ᱹ᱔᱙% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱩᱸᱫ ᱨᱮ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ  ᱘᱗᱙ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱐ᱹ᱓% ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱙᱕ᱹ᱘% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱨ ᱓ᱹ᱕᱙% ᱦᱚᱲ ᱫᱚ ᱩᱨᱫᱩ ᱯᱟᱹᱨᱥᱤ ᱟᱨ ᱐ᱹ᱔᱓% ᱦᱚᱲ ᱯᱚᱧᱡᱟᱵᱤ ᱯᱟᱹᱨᱥᱤ ᱠᱚ ᱨᱚᱲ ᱠᱟᱱ ᱛᱟᱦᱮᱸᱫ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
 ᱦᱚᱨᱤᱭᱟᱬᱟ ᱨᱮᱱᱟᱜ ᱱᱟᱜᱟᱢ

ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ